Document ID: 32000R1077

Komission asetus (EY) N:o 1077/2000,
annettu 22 päivänä toukokuuta 2000,
tiettyjen ohjeellisten määrien ja toimijakohtaisten enimmäismäärien vahvistamisesta banaanien tuontia yhteisöön koskevien todistusten antamiseksi tariffikiintiöiden ja perinteisten AKT-banaanien määrien osana vuoden 2000 kolmantena vuosineljänneksenä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 20 artiklan,
sekä katsoo seuraavaa:
(1) Asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on muutettuna asetuksella (EY) N:o 756/1999(4), 14 artiklan 1 kohdassa säädetään mahdollisuudesta vahvistaa tuontitodistusten antamista varten kolmeksi ensimmäiseksi vuosineljännekseksi ohjeellinen määrä, joka ilmaistaan yhtenäisenä prosenttimääränä käytettävissä olevista määristä kunkin asetuksen liitteessä I mainitun alkuperän osalta.
(2) Toisaalta yhteisössä vuonna 1999 kaupan pidettyjen banaanien määriin ja erityisesti kolmannen vuosineljänneksen aikaiseen todelliseen tuontiin sekä toisaalta yhteisön markkinoiden hankinta- ja kulutusnäkymiin vuoden 2000 saman kolmannen vuosineljänneksen aikana liittyvien tietojen analyysin perusteella on syytä vahvistaa koko yhteisön tyydyttävän hankinnan varmistamiseksi kunkin asetuksen (EY) N:o 2362/98 liitteessä I mainitun alkuperän osalta ohjeellinen määrä, jonka suuruus on 25 prosenttia sille myönnetystä määrästä.
(3) Samojen tietojen perusteella olisi vahvistettava enimmäismäärä, jonka rajoissa kukin toimija voi esittää todistushakemuksia vuoden 2000 kolmannen vuosineljänneksen aikana asetuksen (EY) N:o 2362/98 14 artiklan 2 kohdan mukaisesti.
(4) On muistettava, että banaanien tuonnista tariffikiintiöissä ja perinteisinä AKT-banaaneina sekä ohjeellisten määrien vahvistamisesta vuoden 2000 toiseksi vuosineljännekseksi 1 päivänä helmikuuta 2000 annetun komission asetuksen (EY) N:o 250/2000(5) 1 artiklan mukaisesti määrät, joiden rajoissa vuodeksi 1999 rekisteröity perinteinen toimija voi esittää todistushakemuksia vuoden 2000 jonkin vuosineljänneksen aikana, määritellään kansallisen toimivaltaisen viranomaisen vahvistaman ja toimijalle vuoden 1999 osalta ilmoitetun viitemäärän perusteella. Uutta toimijaa koskeva enimmäismäärä määritetään soveltamalla kansallisen toimivaltaisen viranomaisen vahvistamaan vuosimäärään kullekin kyseessä olevalle toimijalle ilmoitettua kiinteää prosenttimäärää komission asetuksen (EY) N:o 440/2000(6) liitteen mukaisesti.
(5) Tämän asetuksen säännösten on tultava voimaan viipymättä ennen kuin vuoden 2000 kolmatta vuosineljännestä koskeva todistushakemusten jättämisaika alkaa.
(6) Tämän asetuksen säännökset annetaan markkinoiden hankinnan jatkuvuuden takaamiseksi vuoden 2000 kolmannen vuosineljänneksen aikana sekä toimittajamaiden kanssa käytävän kaupan jatkamiseksi, mutta ne eivät rajoita neuvoston tai komission mahdollisesti myöhemmin toteuttamia toimenpiteitä erityisesti niiden kansainvälisten sitoumusten noudattamiseksi, jotka yhteisö on Maailman kauppajärjestön (WTO) yhteydessä antanut, eivätkä toimijat voi perustaa oikeutettuja vaatimuksia näihin säännöksiin tuontijärjestelyn jatkamiseksi.
(7) Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan asetuksen (EY) N:o 2363/98 14 artiklan 1 kohdassa tarkoitettu ohjeellinen määrä banaanien tuomiseksi asetuksen (ETY) N:o 404/93 18 ja 19 artiklassa tarkoitettujen tariffikiintiöiden ja perinteisten AKT-banaanien määrien osana vuoden 2000 kolmanneksi vuosineljännekseksi 25 prosentiksi niistä määristä, jotka on vahvistettu kunkin asetuksen (EY) N:o 2362/98 liitteessä I mainitun alkuperän osalta.
2 artikla
1. Vahvistetaan asetuksen (EY) N:o 2362/98 14 artiklan 2 kohdassa tarkoitettu kullekin perinteiselle toimijalle sallittu määrä vuoden 2000 kolmannekseksi vuosineljännekseksi 26 prosentiksi mainitun asetuksen 6 artiklan 4 kohdan mukaisesti kansallisen toimivaltaisen viranomaisen vahvistamasta ja toimijalle ilmoitetusta viitemäärästä.
2. Vahvistetaan asetuksen (EY) N:o 2362/98 14 artiklan 2 kohdassa tarkoitettu kullekin uudelle toimijalle sallittu määrä vuoden 2000 kolmanneksi vuosineljännekseksi 26 prosentiksi vahvistetusta ja kyseiselle toimijalle asetuksen (EY) N:o 250/2000 2 artiklan 7 kohdan mukaisesti ilmoitetusta määrästä.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä toukokuuta 2000.

Labels: 3
17
18